Жолио-Кюри, Ирен

Ире́н Жолио́-Кюри́ (, өгленир мурнунда фамилиязы — Кюри; 12 сентябрь 1897, Париж — 17 март 1956, там же) — француз физик-эртемден, химияда Нобель шаңналын Фредерик Жолио-биле кады 1935 чылда алган. Мария Склодовская-Кюри база Пьер Кюриниң улуг уруу, Фредерик Жолио-Кюриниң өөнүң ишти. Бир дугаар Нобель шаңналының эдилекчилериниң аразында Нобель шаңналының эдилекчилериниң уруу. Ооң ады-биле Венерада Жолио-Кюри деп кратер адаан.

Кара чажындан тура ачазының ачазы ону кижизидип өстүрүп каан, чүге дизе авазы чай чок эртем ажылы кылып турган.

 Ажыл-ижиниң эгези 
Ирен Париж университединге (Сорбонне) дооскан. Дайын дээш өөредилгезин кезек када ара каапкан, чүге дизе авазы-биле шериг эмчизинге ажылдап турган.

Дайын соонда Ирен Кюри Радий институдунга шинчилекчиниң дузалакчызы кылдыр ажылдай берген. 1921 чылда боду шинчилелдерни чорудуп эгелээн. Эгезинде ол ада-иезиниң ажытканы полонийни шинчилеп турган. 1925 чылда ол шинчилел ажылдары дээш доктор эртем чадазы чедип алган.

 Фредерик Жолио-биле өгленгени база кады ажылы 
солагай|мини|300x300пкс|Фредерик биле Ирен, 1940 чылдар
1926 чылда Ирен Радий институдунга кады ажылдап турганы Фредерик Жолио-биле өгленип алган. Олар катчып алгаш, бериллий биле борнуң шынарларын шинчилеп тургаш, радиацияның ийи катап улгады бээр аргазын тыпканнар. Оларның  ол шинчилелдериниң ачызында Джеймс Чедвик 1932 чылда нейтронну ажыткан.

Шинчилелдерин уламчылавышаан Жолио-Кюриниң өг-бүлези аллюминийден радиоактивтиг фосфор, а бордан в радиоактивтиг азоттуң изотовун үндүргеннер. Кезек үе дургузунда элээн ындыг радиоактивтиг будүмелдерни үндүргеннер.

 Нобель шаңналын алганы 
1935 чылда Ирен Жолио-Кюри биле Фредерик Жолиога чаа радиоактивтиг бүдүмелдер үндүргени дээш Нобель шаңналын тывыскан.

 Демдеглелдер 

 Литература 

 Храмов Ю. А. Жолио-Кюри Ирен (Joliot-Curie Irene) // Физики: Биографический справочник / Под ред. А. И. Ахиезера. — Изд. 2-е, испр. и дополн. — М.: Наука, 1983. — С. 111. — 400 с. — 200 000 экз. (в пер.)


 Шөлүглер 

 Информация на Нобелевском сайте
Аңгылал:Алфавиттээн кижилер
Аңгылал:Сентябрьның 12 төрүттүнген